Lögreglan á Vestfjörðum hefur sett viðvörun á FB síðu sína vegna morgundagsins 13. janúar og biðjum við ykkur kæru foreldrar að fylgjast með fréttum þess efnis . " Lögreglan á Vestfjörðum vill vekja athygli á veðurspá Veðurstofu Íslands , fyrir mánudaginn 13. janúar og í raun þriðjudaginn 14. janúar nk . Eins og veðurspáin sýnir verður ekkert ferðaveður á morgun og í raun ekki heldur á þriðjudaginn , a.m.k. á norðanverðum Vestfjörðum . Útlit er fyrir að örðugt verði að halda vegum milli þéttbýlisstaða opnum í þessum aðstæðum og erfitt verður að komast milli staða í þéttbýlinu , ef veðurspáin gengur eftir . Hvatt er til þess að fylgst sé reglulega með veðurspá og eins að skoða upplýsingar á vef Vegagerðarinnar og einnig má fá upplýsingar í símanúmerið 1777 . "